

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2023. május 22-i rendes ülésére**

**Napirend tárgya:**

**Önkormányzati tulajdonú ingatlanok energetikai beruházásainak kérdése**

**A napirendet tárgyaló ülés dátuma**: **2023. 05.22.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: ---

**3.Költségkihatások és egyéb szükséges feltételeket, illetve megteremtésük javasolt forrásai:**

**----**

**4. Tényállás bemutatása:**

Telki Község Önkormányzata az L-Terv Épületgépész Mérnökiroda Kft. -t bízta meg az önkormányzati tulajdonú ingatlanokra vonatkozóan energia megtakarítási intézkedési terv ( energetikai audit ) elkészítésére

Az önkormányzati ingatlanok közül vizsgálatra került a Telki Zöldmanó Óvoda két épülete ( Harangvirág utca és Tengelice utca valamint a Polgármesteri Hivatal két épülete ( Petőfi utca 1. és Fő u.33. )

A vizsgálat kiterjedt az érintett ingatlanok elektromos és fűtésrendszereinek, hőtechnikai adottságainak áttekintésére.

Az elkészült anyag ingatlanokonként bemutatja az egyes épületekre vonatkozóan a szükséges energetikai beruházások beruházási költségeit, a beruházással elérhető megtakarítás mértékét és ezek függvényében a várható megtérülési időt.

Az egyes ingatlanokat érintően javasolt beruházási programok:

**Telki Zöldmanó Óvoda Tengelice utca:**

* Nyílászáró csere
* Meglévő kazán cseréje

**Telki Zöldmanó Óvoda Haragvirág utca**

* Nyílászáró csere
* Tetősík szigetelése
* Padlásfödém szigetelése
* Padlástér felé eső falak szigetelése:
* Meglévő kazán cseréje

**Polgármesteri Hivatal 1. számú épület ( Petőfi u.1.)**

* Nyílászáró csere
* Homlokzati hőszigetelés
* Padlásfödém szigetelése
* Meglévő kazán cseréje

**Polgármesteri Hivatal 2. számú épület ( Fő u.33.)**

* Nyílászáró csere
* Homlokzati hőszigetelés
* Padlásfödém szigetelése
* Meglévő kazán cseréje

Minden épület esetében több különböző kombinált felújítási javaslat került összeállításra.

Javasoljuk a képviselő-testületnek az elkészült anyag áttekintését, majd annak megfogalmazását, hogy 2023.évben melyik ingatlan esetében, milyen beruházást kíván megvalósítani.

Javasoljuk, hogy a képviselő-testület kérje fel a hivatalt az egyes beruházási elemek tekintetében a kivitelezői árajánlatok beszerzésére, majd a beérkezett ajánlatok alapján a költségvetési beruházási forrás biztosítására.

Telki, 2023. május 19.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2023 ( V. .) számú önkormányzati határozat**

**Önkormányzati tulajdonú ingatlanok energetikai beruházásainak kérdése**

Telki község Önkormányzat képviselő-testülete úgy határozott, hogy az önkormányzati tulajdonú ingatlanok javasolt energetikai beruházásai közül 2023.évben az alábbiakat kívánja megvalósítani:

……………………………………………………

……………………………………………………

……………………………………………………

A képviselő-testület felhatalmazza a Polgármesteri Hivatalt ezen beruházások tekintetében kivitelezői ajánlatok megkérésére.

A képviselő-testület a tervezett beruházások megvalósításának költségét önkormányzati tulajdonú ingatlanok értékesítésének vételár bevételéből finanszírozza.

Határidő: azonnal

Felelős: polgármester

**Határozati javaslat**

**Telki község Önkormányzat Képviselő-testülete**

**/2023 ( V. .) számú önkormányzati határozat**

**Önkormányzati tulajdonú ingatlanok energetikai beruházásainak kérdése**

Telki község Önkormányzat képviselő-testülete úgy határozott, hogy az önkormányzati tulajdonú ingatlanok energetikai beruházásainak megvalósítása érdekében az alábbi ingatlanokat jelöli ki értékesítésre:

……………………,………………………………hrsz

Felhatalmazza a Polgármesteri Hivatalt az Önkormányzat tulajdonáról és az önkormányzati vagyonnal való gazdálkodás egyes szabályairól szóló helyi rendelet alapján az ingatlan értékesítés lefolytatására.

Határidő: azonnal

Felelős: polgármester